’16-’17માં રાજ્યભરમાંથી 334 દીપડાઓને ગામડાઓમાંથી પકડી લેવાયા હતા, તે સંખ્યા ’17-’18માં વધી (4પ1) હતી, યાને તેમાં 3પ ટકા વધારો થયો હતો. શહેરો કે ગામોની માનવ વસાહતોમાં ઘૂમતા દીપડા પૈકી 70 ટકા જેટલા નર જાતિના હતા એમ જણાવી સિંહ ઉમેરે છે કે જ્યારે નર દીપડાને તેમની ટેરીટરીમાંથી દૂર કરી દેવાય છે ત્યારે તેઓ નવી બોડ શોધવામાં લાગી જાય છે. તેમની આવી આક્રમક ખોજ તેમને માનવ વસાહતની નજીક લાવી દ્યે છે. દીપડાઓ શેરડીના ખેતરમાં ઘરમાં હોવાનો અહેસાસ મહેસૂસ કરે છે તેથી આ વિસ્તાર માનવ-પશુના સૌથી વધુ ટક્કરવાળો બની રહેતો હોવાનો રેકર્ડ છે. સામાન્ય રીતે સિંહ કે વાઘ હોય તેવા વિસ્તારથી દીપડા દૂર રહેવાની મનોવલણ ધરાવે છે. વળી સિંહ-વાઘ તરફથી દબાણ રહેતું હોઈ હમેશાં ખોરાકની ખેંચ રહે છે. તેથી દીપડાઓ ખોરાકની શોધમાં ગામો નજીક સરકતા રહેતા હોય છે એમ સિંહ જણાવે છે.